На основу члана 138. Закона о спорту („Службени гласник Републике Србије", број 10/2016) и члана 37. Статута Града Ниша ("Службени лист Града Ниша", број 88/2008, 143/2016 и 18/2019),

Скупштина Града Ниша, на седници од . године, донела је

**О Д Л У К У**

**О ИЗМЕНАМА ОДЛУКЕ**

**О ОСТВАРИВАЊУ ПОТРЕБА И ИНТЕРЕСА ГРАЂАНА**

**У ОБЛАСТИ СПОРТА У ГРАДУ НИШУ**

Члан 1.

У Одлуци о остваривању потреба и интереса грађана у области спорта у Граду Нишу („Службени лист Града Ниша“, број 109/2018 – пречишћен текст), у члану 4. став 2, члану 12. став 1. и став 7, члану 18. став 1. тачка 3, члану 23. став 3, члану 24. став 1, члану 27. став 2, члану 28. став 1. и став 5, члану 29, члану 31. став 2, члану 32. став 1, члан 34. став 1. и став 2, члану 35. ставу 1. и став 2, члану 41, члану 42. став 2, члану 46. став 2. и став 3, члану 53. реч: „Секретаријат“ замењује се речју: „Управа“ у одговарајућем падежу.

Члан 2.

Овлашћује се Управа за органе града и грађанска стања да сачини и објави пречишћен текст ове одлуке.

Члан 13.

Ова одлука ступа на снагу осмог дана од дана објављивања у "Службеном листу Града Ниша".

Број:

У Нишу,

**СКУПШТИНА ГРАДА НИША**

Председник

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Бобан Џунић

О б р а з л о ж е њ е

Овим изменама важеће Одлуке о остваривању потреба и интереса грађана у области спорта у Граду Нишу врши се усаглашавање са Одлуком о организацији градских управа Града Ниша („Службени лист Града Ниша“, број 114/2020). Наиме, цитираном Одлуком образовано је шест управа уместо раније јединствене Градске управе. Чланом 40. ове Одлуке прописана је надлежност Управе за друштвене делатности која, поред осталих, обавља и послове у области спорта, које је раније обављао Секретаријат за омладину и спорт.

У овoj Одлуци извршене су терминолошке измене назива организационе јединице, тј. уместо секретаријата надлежног за област спорта сада је наведена надлежна управа. Ово се односи на све чланове наведене у члану 1 Одлуке о изменама Одлуке о остваривању потреба и интереса грађана у области спорта у Граду Нишу.

На основу изложеног, предлаже се доношење Одлуке о изменама Одлуке о остваривању потреба и интереса грађана у области спорта у Граду Нишу.

ВРШИЛАЦ ДУЖНОСТИ

НАЧЕЛНИКА ГРАДСКЕ УПРАВЕ

ЗА ДРУШТВЕНЕ ДЕЛАТНОСТИ

---------------------------------------

Катарина Митровски